Maria Alm kun Mario-kirko
**Maria Alm**, formale per plena nomo **Maria Alm am Steinernen Meer** [maria ALM am ŝtajnernen ME:R], estas komunumo de Aŭstrio. Ĝi apartenas al la federacia lando Salcburgio kaj al la distrikto Zell am See (germane *Bezirk Zell am See*, prononco [beCIRK CELamze:], aŭ simple *Pinzgau*, prononco [PINCgaŭ]). Komence de la jaro 2018 en la komunumo vivis 2 197 loĝantoj.  Ĝi situas ĉe la rivero *Urslau* je alteco de 802 metroj super marnivelo. Tre gravas la turismo vintra kaj somera. Najbaraj komunumoj estas Saalfelden kaj Dienten ĉe Hochkönig.

Historio
--------

Loĝigite fare de bavaraj triboj en la 6-a kaj 7-a jarcentoj p.K. kavalireca dinastio Von der Almb estas dokumentita ekde ĉ. 1160. La belega paroĥeja Preĝejo Sankta Maria unue estis menciita en 1374 kiam la areo estis parto de la lando de la salcburga ĉefepiskopo. Sub la regado de Leopold Anton von Firmian la kirko rekonstruitis en la nuna barokstilo kaj ricevis ĉirkaŭ 1730 kaj sian karakterizan spajron. En la sama tempo, multaj protestantoj estis forpelitaj de Salcburgio al Prusio. Ĝis hodiaŭ Maria Alm estas la deirpunkto de la ŝatata pilgrimado *Almer Wallfahrt* trans Steinernes Meer ĝis la Preĝejo Sankta Bartolomeo (Königssee) en najbaran Bavarion. Ĝi okazas en la 24-a de aŭgusto, festotago de Sankta Bartolomeo.

Situo kaj vilaĝopartoj
----------------------

Maria Alm partoprenas du montarajn ĉenojn norde, Steinernes Meer kaj Hochkönig (parton de la Berchtesgaden-alpoj) kaj sude la Salcburgajn skistajn montojn. La vilaĝon Maria Alm konsistigas 10 partoj, nome:

* Aberg (70)
* Alm (861)
* Bachwinkl (54)
* Enterwinkl (108)
* Griesbachwinkl (120)
* Hinterthal (227)
* Krallerwinkl (163)
* Schattberg (169)
* Schloßberg (51)
* Sonnberg (190)

Turismo kaj sporto
------------------

Maria Alm, aparte konata pro vintroturismo, estas parto de *High King Mountain Ski Area* kaj membro de *Ski-Amadé-reto* (kun 27 aliaj skiregionoj de tuta Eŭropo).

Krom ofertoj por descenda skiado, Maria Alm disponigas instalaĵojn por skikurado, golfo, montbiciklado, grimpado, migrado kaj sledado. Sommerstein-naĝejo troviĝas ĉe montopiedo ĉ. 400 metrojn for de la centro kun granda gamo da ravaj instalaĵoj kiuj igas naĝon vera travivaĵo por junulaj kaj olduloj. Tre ŝatatas ankaŭ la ĉiujara Luktado ĉe Hundstein.

Vidindaĵoj
----------

* Gasteg-kapelo
* Preĝejo Sankta Mario (Maria Alm), pilgrima kirko kun altega turo
* Preĝejo Sankta Triunuo (Hinterthal)

Politiko
--------

Ekde 2014 la konsilantaro konsistas el: 9 membroj de Wählergemeinschaft Pro Maria Alm (sendependa), 4 membroj de Aŭstria Popola Partio, 3 membroj de Socialdemokratia Partio de Aŭstrio kaj 1 membro de Freiheitliche Partei Österreichs.

Homoj rilataj al Maria Alm
--------------------------

* Alfred Rainer (1987-2008), skiisto
* Christian Gonsior, muzikisto ĵaza
* Marcus Schmuck (1925-2005), montgrimpanto
* Rosl Schwaiger, opera kantistino
* Wolf Haas (\* 1960), verkisto

Eksteraj ligiloj
----------------

* Oficiala retejo (germane)

* Kategorio Maria Alm en la Vikimedia Komunejo (Multrimedaj datumoj)


|  |  |  |  |
| --- | --- | --- | --- |
| 

| v • d • rurbaj kaj neurbaj komunumoj en la distrikto Zell am See ("Pinzgau") de  Aŭstrio |
| --- |
| Bramberg | Bruck | Dienten | Fusch | Hollersbach | Kaprun | Krimml | Lend | Leogang | Lofer | Maishofen | Maria Alm | Mittersill | Neukirchen | Niedernsill | Piesendorf | Rauris | Saalbach-Hinterglemm | Saalfelden |  St. Martin | Stuhlfelden | Taxenbach | Unken | Uttendorf | Viehhofen | Wald | Weißbach | Zell am See | mapo |

 |